- cal
                                         udskrift
                                             af
                         sø- & handelsrettens dombog
                                        ____________
                                           dom
afsagt den 21. august 2018.
v-22-17
                                   squashgearpro v/brian peter hede
                                   (advokat walther rebernik)
                                   mod
                                   sportsagenturet aps
                                   (selv v/morten trap wiegandt)
sagens baggrund og parternes påstande
sagen angår, om sportsagenturet aps uberettiget har anvendt squashgearpro
v/brian peter hedes varemærke ”zateq” og misrekommanderet dennes produkter i strid
med markedsføringsloven samt eventuelt krav om vederlag og erstatning som følge heraf.
sagen er anlagt den 5. april 2017.
                                                   -2-
squashgearpro v/brian peter hede (herefter squashgearpro) har endeligt nedlagt
følgende påstande:
  1. sagsøgte forbydes at fremsætte de ved bilag 9-11, 12, 15, 18-19 udtalelser, om at:
      • ”zateqs fabriksstrenge på ingen måde tåler sammenligning med eksempelvis strenge fra
        ashaway, tecnifibre, black knight, harrow og eye. fabriksopstrengningen fra zateq giver
        dig således ikke den optimale kontakt med squashbolden, som de andre strengemærker gør.
        du bør således altid købe en ny opstrengning fra starten og ligeledes et nyt grip”
      • ”sammenlignet med de etablerede og gennemprøvede squash brands benytter zateq sig ik-
        ke af den nyeste teknologi. zateq betragtes i nogle squash-kredse som et kopi-produkt, og
        deres materiale til fremstilling af ketcherens rammeholder formentlig ikke samme høje kvali-
        tet som hos de etablerede aktører på markedet. er du typen, der af og til rammer sidevæg-
        gen, når du spiller squash, findes der efter vores vurdering mere holdbare alternativer til
        zateqs squashketchere”
      • ”zateq conqueror er kun til spilleren der aldrig rammer væggen og husk at strenge og grip
        skal skiftes fra starten af”
      • ”vi har haft for mange problemer med dem, de er simpelthen for dårlig kvalitet til vi kan
        lægge navn til dem”
      • ”dette lavpris brand udbyder squashketchere med fokus på prisen. efter squashlifes vurde-
        ring lever zateqs squashketchere ikke helt op til de etablerede squash brands kontinuerlige
        høje kvalitet i eksempelvis ketchernes rammer. læg også mærke til, at zateqs opstrengnin-
        ger fra start indeholder en streng af tvivlsom kvalitet. ønsker du en god kontakt med bolden
        for at få mere kraft i slaget, er det klart anbefalelsesværdigt med en streng fra ashaway,
        tecnifibre, black knight, harrow eller eye”
      • ”vi havde dårlige erfaringer med de ketchere så vi har taget dem af siden”
      • ”de modeller der er nu knækker for hurtigt og for øvrigt er zateq for dyrt ift. andre mærker.
        er jo blot en kopi af de større mærker men sælges dyrere.
      • ”zateq er den dårligste kvalitet af dem alle og vi stopper nok med at sælge dem”
      • kun meget få bruger zateq. du kan få masser af billige ketchere, men bare vær opmærksom
        på at du får hvad du betaler for”
                                               -3-
  2. sagsøgte skal anerkende, at de ved bilag 9-11, 12, 15, 18-19 fremsatte udtalelser opreg-
      net under påstand 1 er i strid med markedsføringsloven.
  3. sagsøgte skal anerkende, at anvendelsen af sagsøgers varemærke zateq som sket i
      bilag 9-11, 12, 15, 18-19 krænker sagsøgers rettigheder i medfør af varemærkeloven.
  4. sagsøgte skal betale kr. 100.000 i erstatning til sagsøger.
  5. sagsøgte pålægges for egen regning i 14 dage på sagsøgtes hjemmeside
      www.squashlife.dk at offentliggøre domskonklusionen fra denne sag samt hele dom-
      men via et link fra hjemmesiden.
sportsagenturet aps (herefter sportsagenturet) har under hovedforhandlingen
endeligt taget bekræftende til genmæle over for påstand 1 og 2.
over for påstand 3, 4 og 5 har sportsagenturet påstået frifindelse, subsidiært betaling
af et mindre beløb end påstået i påstand 4.
oplysninger i sagen
sagens parter
squashgearpro er en enkeltmandsvirksomhed stiftet i 2009 af brian peter hede med
hjemsted i horsens. squashgearpro sælger udstyr til ketsjersport, herunder til squash,
via hjemmesiden www.squashgearpro.com.
brian peter hede har i regi af denne virksomhed endvidere udviklet egne squashketsjere
under det registrerede varemærke zateq, som også sælges på sqaushgearpros hjemme-
side. varemærket zateq blev registreret i danmark den 23. juli 2012 og i eu den 15. januar
2013 med sqaushgearpro som indehaver.
                                              -4-
sportsagenturet er specialiseret i salg af udstyr til squash. selskabet er stiftet i 2006 og
hjemmehørende i københavn, hvor man også har en fysisk butik. selskabet markedsfører sig
under dets binavn squashlife, der også er navnet på hjemmesiden, www.squashlife.dk, og
butikken i københavn. selskabet ejes og drives af morten trap weigandt, der er tidligere
professionel squashspiller.
sportsagenturet’s besiddelse og salg af ketsjere af mærket zateq
sagens ene tvist vedrører, hvorvidt sportsagenturet var i besiddelse af ketsjere af
mærkerne zateq conqueror 130 og zateq conqueror 120 til salg og dermed havde ret til at
anvende varemærket ”zateq” på selskabets hjemmeside ved omtale af ketsjerne.
der er fremlagt en faktura for køb af 2 stk. zateq conqueror 130 og 2 stk. zateq conqueror
120 udstedt af morten fisker management til sportsagenturet dateret 3. januar 2017.
der er tillige fremlagt et skærmprint af fakturaen åbnet i skriveprogrammet word, hvoraf
fremgår, at fakturaen ifølge funktionen ”dokumentegenskaber” er oprettet den 9. oktober
2017.
endvidere er fremlagt billeder af en zateq conqueror 130 og en zateq conqueror 120 ketsjer
med logoet squashlife i baggrunden.
det er under hovedforhandlingen oplyst, at morten fisker har været ansat i sportsgear-
pro. det fremgår endvidere af sagen, at morten fisker optræder på sportsagenturet’s
hjemmeside, www.squashlife.dk, under fanen ”om os”.
sportsagenturet’s omtale af varemærket zateq og dets produkter
sagens anden tvist vedrører, hvorvidt sportsagenturet ved udtalelser på hjemmesiden
www.squashlife.dk og i e-mails til nogle mulige kunder misrekommanderede varemærket
zateq og dets produkter i strid med markedsføringsloven.
det er fremlagt følgende omtale af ketsjeren zateq conqueror 130 på www.squashlife.dk:
                                                      -5-
      ”vær opmærksom på at zateqs fabriksstrenge på ingen måde tåler sammenligning med
      eksempelvis strenge fra ashaway, tecnifibre, black knight, harrow og eye. fabriksop-
      strengningen fra zateq giver dig således ikke den optimale kontakt med squashbolden,
      som de andre strenge-mærker gør. du bør således altid købe en ny opstrengning fra star-
      ten af og ligeledes et nyt grip.
      sammenlignet med de etablerede og gennemprøvede squash brands benytter zateq sig
      ikke af den nyeste teknologi. zateq betragtes i nogle squash-kredse som et kopi-produkt,
      og deres materiale til fremstilling af ketcherens ramme holder formentlig ikke samme hø-
      je kvalitet som hos de etablerede aktører på markedet. er du typen, der af og til rammer
      sidevæggen, når du spiller squash, findes der efter vores vurdering mere holdbare alter-
      nativer til zateqs squashketchere.”
efter det oplyste var udtalelsen tilgængelig på hjemmesiden den 7. februar 2017. følgende
beskrivelse af samme ketsjer var tillige tilgængelig på hjemmesiden den 8. februar 2017:
      ”zateq conqueror 130 er kun til spilleren der aldrig rammer væggene og husk at strenge
      og grip skal skiftes fra starten af, det koster ca. 250 kr. for opgraderingen.”
herudover er fremlagt dokumentation for, at sportsagenturet den 3. marts 2017 og
den 1. maj 2017 på www.squashlife.dk omtalte varemærket zateq således:
      ”zateq er en relativt ny aktør på markedet. dette lavpris brand udbyder squashketchere
      med fokus på prisen. efter squashlifes vurdering lever zateqs squashketchere ikke helt
      op til de etablerede squash brands’ kontinuerligt høje kvalitet i eksempelvis ketchernes
      rammer. læg også mærke til, at zateqs opstrengninger fra start indeholder en streng af
      tvivlsom kvalitet. ønsker du en god kontakt med bolden for at få mere kraft i slaget, er
      det klart anbefalelsesværdigt med streng fra ashaway, technifibre, black knight, har-
      row eller eye.”
det er dokumenteret, at sportsagenturet’s beskrivelse af varemærket zateq fortsat
fremkom som søgeresultater ved google-søgninger på ordet ”zateq” den 14. juni 2017 og
den 4. september 2017, men at beskrivelsen ikke lå på www.squashlife.dk den 4. september
2017.
i perioden 1. januar 2017 til 11. juni 2017 var der ifølge oplysninger fra google analytics i alt
10 besøgende på hjemmesiden www.squashlife.dk under fanen for mærket zateq. disse var
geografisk fordelt med fem fra københavn, en fra en ukendt placering, en fra lübeck, en fra
charlottenlund, en fra odense og en fra aarhus. under fanen for ketsjeren zateq conqueror
                                                      -6-
130 var der 17 besøgende i samme periode, geografisk fordelt med syv fra horsens, fire fra
charlottenlund, tre fra københavn, to fra lübeck og en fra odense.
der er fremlagt kopi af e-mails fra sportsagenturet v/ morten trap wiegandt til nogle
privatpersoner, der var mulige kunder, med omtale af zateqs produkter.
i e-mail til peter iversen af 8. februar 2017 skrev morten trap wiegandt følgende:
      ”hej peter
      kan godt se de er blevet taget af hvilket skyldes at vi har for mange problemer med dem,
      de er simpelt hen for dårlig kvalitet til vi kan lægge navn til dem.
      for dit besvær vil jeg dog gerne give dig et super tilbud (dvs. du får dem til samme pris
      som for de conquerer) på en af disse to væsentligt bedre ketchere. de har bårde meget
      bedre strenge og specielt mercury er også en del lettere i virkeligheden:”
af e-mails af 8. februar 2017 mellem palle nielsen og morten trap wiegandt fremgår:
      ”fra: morten trap wiegandt <morten@squashlife.dk>
      dato: 8. februar 2017 kl. 14.59
      emne: re: ordrebekræftelse
      til palle nielsen <pallenielsen1900@gmail.com>
      de modeller der er nu her knækker for hurtigt og for øvrigt er zateq for dyrt ift. andre
      mærker. er jo blot en kopi af de større mærker men sælges dyrere.
      de bedste hilsner
      …
      den 8. feb. 2017 kl. 14.33 skrev palle nielsen <pallenielsen1900@gmail.com>
      okay, altså hvad er det for nogle ketchere ? jeg har tidligere spillet med en conqueror og
      er egentlig glad for den, hvad mener du ? er der problemer ?
      lad mig vide hvad du foreslår?
      den 8. februar 2017 kl. 14.16 skrev morten trap wiegandt <morten@squashlife.dk>
      skrev til dig at vi havde dårlige erfaringer med de ketchere så har taget dem af siden.
      kan sende dig 2 ketchere af meget bedre kvalitet til samme pris.
      de bedste hilsner / best regards
      …
                                                     -7-
       den 8. feb. 2017 kl. 13.45 skrev palle nielsen <pallenielsen1900@gmail.com>
       okay det er fin. vil den være fremme i morgen tror du ?
       den 8. februar 2017 kl. 13.32 skrev morten trap wiegandt <morten@squashlife.dk>
       vi sender kl. 15 normalt.
       de bedste hilsner / best regards
       …
       den 8. feb. 2017 kl. 10.52 skrev palle nielsen <pallenielsen1900@gmail.com>
       hej- bliver denne ordre sendt ud i dag og kan vi have den i morgen ?
       er der et sporings nummer ?”
i e-mail til jesper pedersen af 21. februar 2017 skrev morten trap wiegandt følgende:
       ”bk er det mest populære mærke i danmark, da de er suveræne at spille med. kun me-
       get få bruger zateq. du kan få massere billige ketchere, men bare vær opmærksom på at
       du får hvad du betaler for.”
       […]
       hej jesper
       ja black knight er bedre kvalitet især på strengene men technifibre er også ok. zateq er
       den dårligste kvalitet af dem alle og vi stopper nok med at sælge dem. bemærk at du ikke
       kan regne med den vægt producenterne selv skriver på ketcherne.”
forholdet mellem parterne
det er ubestridt, at brian peter hede den 7. januar 2016 sendte en prisliste til morten trap
wiegandt på diverse zateqprodukter, herunder de to ketsjere som denne sag angår, zateq
conqueror 130 og zateq conqueror 120.
ved e-mail af 7. februar 2017 orienterede brian peter hede morten trap wiegandt om, at han
agtede at stævne sportsagenturet for misrekommandering og varemærkekrænkelse.
den 21. februar 2017 fulgte brian peter hedes advokat op på dette med et ’krævebrev’ med
frist på 10 dage til at erkende krænkelserne og betale 100.000 kr. i erstatning.
                                                 -8-
forklaringer
der er under sagen afgivet partsforklaringer af brian peter hede og morten trap wiegandt.
brian peter hede har forklaret blandt andet, at han er uddannet ingeniør og ansat ved vestas
med ansvar for ”rutine response team”. herudover har han siden 2009 drevet enkeltmands-
virksomheden squashgearpro. i 2012 etablerede han i regi heraf sportsmærket zateq.
zateqketsjerne produceres i kina, hvor de støbes i de samme ketsjerforme som de kendte
ketsjermærker af de samme materialer som eksempelvis mærket harrow. han er selv inde
over hver eneste ketsjerproduktion. i forbindelse med udviklingen af ketsjerne foretog
squashgearpro spilletests før, de markedsførte produkterne, og tilbagemeldingerne var
positive. zateqketsjerne bruges af squashspillere på forskellige niveauer, men ingen profes-
sionelle topspillere anvender ketsjerne.
kritikken af ketsjerne zateq conqueror 120 og zateq conqueror 130 er efter hans opfattelse
ikke berettiget, da han anser dem for at være blandt de bedste på markedet. han har ikke
modtaget dårlige anmeldelser eller reklamationer på ketsjerne ud over det forventelige, hvis
f.eks. en kunde rammer væggen, og ketsjeren knækker. det er kun sportsagenturet,
der har omtalt ketsjerne negativt. en kunde, der ser sportsagenturet’s omtale, vil efter
hans opfattelse ikke købe ketsjerne. han ville selv være afskrækket af udtalelserne.
det er hans vurdering, at sportsagenturet udelukkende annoncerede zateqketsjerne
til salg på nettet for at kunne kritisere ketsjerne, men de reelt ikke havde dem til salg. han
bad derfor sin ven peter iversen om at foretage et testkøb. sportsagenturet gav peter
iversen besked om, at han ikke kunne købe ketsjeren. dagen efter fik peter iversen oplyst, at
der var problemer med betalingen af ketsjeren. herefter startede e-mailkorrespondancen
fremlagt i bilag 12. peter iversen modtog aldrig zateqketsjeren.
han bad tillige palle nielsen, der er hans mors kæreste og ansat i squashgearpro, om at
foretage et testkøb. palle nielsen modtog heller ikke zateqketsjeren. ketsjeren blev bestilt til
                                               -9-
fredericia, så der er ingen måde, at sportsagenturet kunne vide, at det var et testkøb.
sportsagenturet må da også have forventet bestillinger på en ketsjer, som de solgte
væsentlig billigere end de øvrige forhandlere. de øvrige fremlagte e-mails fra privatpersoner
til sportsagenturet er også skrevet af ham selv eller af på hans foranledning.
fanen på hjemmesiden, hvor sportsagenturet oplyste, at de ikke længere forhandlede
zateq, havde efter hans opfattelse til formål at skabe omtale på google om ketsjerne, da det
savner mening at anmelde et varemærke på sin hjemmeside, som man ikke selv fører.
det danske squashmarked er et lille marked med kun ca. 6-7.000 registrerede spillere og 5-6
specialbutikker. han og morten trap wiegandt er direkte konkurrenter. kunder undersøger
altid produkter inden køb, og morten trap wiegandts udtalelser på internettet tillægges be-
tydelig vægt på grund af hans fortid og status som ”squashekspert”. han har registreret en
lavere omsætning på zateqketsjerne efter morten trap wiegandts udtalelser, men han kan
ikke henføre omsætningen krone for krone til udtalelserne.
squashgearpro har fra 2012 til dato solgt i alt ca. 10.000 squashs- og badmintonketsjere,
heraf ca. 70 pct. squashketsjere. tallene omfatter alle de sportsmærker, squashgearpro
fører. han bruger ca. 100.000 kr. på markedsføring via ’google add-words, der skal tiltrække
kunder til squashgearpros hjemmeside.
morten fisker var tidligere ansat som salgskonsulent hos squashgearpro og er efter hans
viden nu ansat som konsulent hos sportsagenturet. som ansat i squashgearpro
havde morten fisker en taske med en demomodel af ketsjerne zateq conqueror 120 og zateq
conqueror 130. det er hans opfattelse, at det er netop disse to zateqketsjere, som sports-
agenturet har vist billeder af i nærværende sag som dokumentation for, at selskabet har
ført ketsjerne. han kan genkende dem, da de har en gammel forsegling med plast på grebet.
de nye ketsjere har stregkode og qc-labels på grebet.
morten fisker havde kun en af hver zateqketsjer, og han kan derfor ikke have solgt to af
hver til sportsagenturet. han har en e-mail fra morten fisker, hvori morten fisker be-
                                                - 10 -
kræfter, at han kun har haft de to demomodeller. det savner mening, at morten fisker skulle
have købt yderligere to ketsjere til fuld pris hos en anden forhandler for at sælge dem til
sportsagenturet med tab.
sportsagenturet har efter hans opfattelse også misrekommanderet ketsjere af mærket
black knight. han anser handlingen, som har haft betydning for squashgearpros om-
sætning af ketsjerne, for bevidst rettet mod squashgearpro, da squashgearpro og
sportsagenturet er de eneste forhandlere af mærket i danmark.
morten trap wiegandt har forklaret blandt andet, at han har været professionel squashspil-
ler i mange år og siden 2006 har ejet og drevet sportsagenturet. han har sideløbende
taget en bachelor i jura.
han kan anerkende, at sportsagenturet’s omtale af zateqketsjerne ikke var ordentlig,
og at de ikke burde have skrevet de udtalelser på hjemmesiden, der er citeret i påstand 1.
udtalelserne blev fjernet fra hjemmesiden allerede kort efter henvendelsen fra brian peter
hede og hans advokat.
udtalelserne lå derfor kun på hjemmesiden i maksimalt 2 dage, men sportsagenturet
var beklageligvis ikke opmærksom på, at der et andet sted på samme hjemmeside også var
en beskrivelse af selve mærket zateq, så denne tekst blev først fjernet senere, da man blev
opmærksom på dette. han tænkte nok, at beskrivelsen af mærket blev fjernet automatisk i og
med, at selve zateqprodukterne blev fjernet.
da de modtog forespørgslerne på zateqketsjerne pr. e-mail fra de omtalte privatperosner,
var det ret tydeligt for ham, at der var tale om testkøb, og han regnede ud, at e-mailene nok
var skrevet på vegne af brian peter hede. han besvarede dem derfor på en lidt fræk måde,
så de kunne genere brian peter hede, og han mente ikke nødvendigvis, hvad han skrev. han
anser ikke udtalelserne i disse få e-mails for markedsføring omfattet af markedsføringsloven.
                                                - 11 -
han fastholder, at udtalelserne om zateqketsjerne er fagligt korrekte ud fra de spillertests og
undersøgelser, som sportsagenturet har foretaget. han har selv spillet med ketsjerne,
og derudover har flemming bøgh og spillere fra klubben city squash spillet med ketsjerne.
de har alle haft samme negative kommentarer om ketsjerne. de spillede med de konkrete
ketsjere, som sportsagenturet havde til salg. man kan godt spille med dem, selv om
der er plast på grebet. han har ikke bedt om at få deres kommentarer på skrift til brug for
denne sag, da det nu er længe siden, de spillede med ketsjerne.
når han på selskabets hjemmeside omtaler nogle forhandlere som ”useriøse”, hentyder han
til butikker, der ikke selv har testet de produkter, de forhandler. han henviser ikke direkte til
squashgearpros hjemmeside. sportsagenturet forsøger at give kunderne seriøse
og ærlige vejledninger om squashprodukter og har gennem tiden også kritiseret flere andre
produkter og mærker.
sportsagenturet købte zateqketsjerne af morten fisker via kommission, så ketsjerne
første skulle betales, når de blev solgt videre. da ketsjerne imidlertid aldrig blev solgt, blev
de afskrevet, og fakturaen blev så først udstedt på dette tidspunkt. det er forklaringen på, at
fakturaen er oprettet med en anden, senere dato. der lå i alt fire ketsjere af mærkerne zateq
conqueror 120 og zateq conqueror 130 i morten fiskers taske fra squashgearpro. brian
peter hede ville ikke have ketsjerne tilbage fra morten fisker, og derfor solgte morten fisker
dem billigt til sportsagenturet. han ved ikke, hvor længere zateqketsjerne var til salg i
butikken, men han vil tro, at morten fisker stillede ketsjerne i kælderen engang i januar 2017.
morten fisker er ikke ansat i sportsagenturet. han er tværtimod selvstændig og har
sit eget sportsmærke, og når han indimellem er i butikken, er det for at promovere sine egne
produkter. man kan dog godt sige, at morten fisker er konsulent i sportsagenturet.
parternes synspunkter
for squashgearpro er der i det væsentlige procederet i overensstemmelse med på-
standsdokumentet af 21. november 2017, hvoraf fremgår bl.a.:
                                             - 12 -
”anbringender:
parterne og tvisten
parterne er begge detailforhandlere inden for sportsbranchen og sælger forskellige
mærkevarer inden for squashudstyr og squashketchere.
sagsøger ejer desuden selv varemærket zateq ®, der anvendes for udstyr til badmin-
ton og squash.
varemærket zateq ® er registreret som et varemærke såvel i danmark som et eu-
mærke, jf. bilag 3-4.
sagen handler om sagsøgtes miskreditering af sagsøgers produkter. sagen handler
endvidere om sagsøgtes krænkelse af sagsøgers varemærke zateq ®.
der henvises til sagsøgers påstande, som kun er blevet mødt med frifrindelsespåstand
fra sagsøgtes side, ikke med selvstændige påstande.
ad. miskrediteringen mv.
det gøres gældende, at sagsøgte uden grund har fremsat groft nedsættende udtalelser
om kvaliteten af sagsøgers produkter.
udtalelserne er dokumenteret i sagens bilag 9-11 samt ved sagens bilag 12 og 15 og se-
nest ved sagens bilag 18-19.
herunder har sagsøgte fremsat udtalelser om, at sagsøgers ketchere er dårlige, at op-
strengningen af ketcherne er dårlig og at ketcherne betragtes som et kopiprodukt, bilag
9-11 og 12.
sagsøgte kalder endvidere zateq for et ”lavpris brand” (bilag 15) og skriver sågar, at
”zateq er den dårligste kvalitet af dem alle (…)”, bilag 19.
samtlige de pågældende udtalelser er opregnet under påstand 1.
det gøres gældende, at sagsøgte ikke har dokumenteret sine påstande.
sagsøgtes egne – og hævdede - observationer er irrelevante. der er ikke tale om neutra-
le forbrugerundersøgelser eller lignende. tværtimod. parterne er konkurrenter. sagsøg-
tes egne observationer kan derfor ikke tillægges nogen vægt og retten må derfor lægge
til grund, at der ikke har været nogen rimelig grund til kritikken.
det gøres gældende, at udtalelserne kun har til hensigt at vildlede forbrugerne om kva-
liteten af sagsøgers produkter for sagsøgtes egen vindings skyld.
det må herunder betragtes som en skærpende omstændighed, at sagsøgte har udtalt sig
stærkt nedsættende om sagsøgers ketchere uden at have haft ketcherne i sit sortiment.
                                              - 13 -
det må endvidere betragtes som en skærpende omstændighed, at sagsøgte er vedblevet
med at udtale sig nedsættende om sagsøgers produkter, selv efter at dette blev påtalt, jf.
bilag 14 og bilag 16 samt bilag 18-19.
det må endvidere betragtes som en skærpende omstændighed, at sagsøgte – efter egen
beskrivelse – har en stærk position på squashmarkedet i danmark, hvilket forstærker
effekten af sagsøgtes udtalelser.
der er tale om et snævert marked, hvor dårlig omtale at et produkt kan få en omgående
indvirkning på forbrugernes adfærd og dermed en skadelig effekt.
det gøres endvidere gældende, at udtalelserne er særdeles grove, idet sagsøgers pro-
dukter bl.a. omtales som ”kopiprodukter”, et ”lavpris brand” og af ”den dårligste kvali-
tet af dem alle”, bilag 15 samt bilag 18-19. der er absolut ingen grund til at omtale pro-
dukterne sådan.
sagsøger har endvidere dokumenteret, at det ses helt generelt at være sagsøgtes frem-
gangsmåde, at han kritiserer andres produkter for at promovere sine egne, jf. sagens bi-
lag 6, 8-12 og bilag 15 og bilag 17.
varemærkekrænkelsen
det gøres endvidere gældende, at sagsøgtes handlinger krænker sagsøgers rettigheder i
medfør af varemærkeloven.
sagsøgte har anvendt sagsøgers varemærke zateq ® som led i sine udtalelser og i sin
markedsføring uden af have haft ketcheren på lager.
det skal bemærkes, at sagsøgte har gjort gældende, at han har ført ketcherne. sagsøgte
har været opfordret til at dokumentere dette, eksempelvis ved fremlæggelse af købs-
kvitteringer eller lignende.
dette er ikke blevet dokumenteret og retten må lægge til grund, at sagsøgte ikke har
ført ketcherne.
sagsøger har eneretten til at anvende varemærket kommercielt og sagsøgte har ikke
haft grund til at anvende varemærker, idet ingen forhandling fandt sted.
markedsføringsloven
det gøres gældende, at sagsøgtes udtalelser som illustreret ved bilag 9-11, 12, 15, 18-19
krænker sagsøgtes rettigheder i medfør af markedsføringsloven.
herunder er udtalelserne i strid med:
 -    markedsføringslovens § 1 om god markedsføring,
 -    samme lovs § 3 om vildledende og utilbørlig markedsføring
 -    samt samme lovs § 5 stk. 2 nr. 5 om miskreditering af andres varemærker
den under sagen fortsatte miskreditering som illustreret ved bilag 15, 18-19 skal forby-
des, jf. markedsføringslovens § 20, jf. § 1 og § 3 og § 5.
                                                    - 14 -
     det gøres endvidere gældende, at sagsøgte har pådraget sig et erstatningsansvar over
     for sagsøger, jf. markedsføringslovens § 20 og varemærkelovens § 43.
     det gøres gældende, at sagsøgte skal betale sagsøger et rimeligt vederlag i anledning af
     krænkelsen og markedsforstyrrelsen.
     sagsøger har utvivlsomt lidt tab som følge af krænkelserne og gør det fortsat, idet
     krænkelserne fortsat pågår (bilag 21).”
for sportsagenturet er der i det væsentlige procederet i overensstemmelse med på-
standsdokumentet af 15. maj 2018, hvoraf fremgår bl.a. om påstand 3, 4 og 5:
     ”2. vedr. sagsøgers påstand 3: ” sagsøgte skal anerkende, at anvendelsen af sagsøgers
           varemærke zateq som sket i bilag 9-11, 12, 15, 18-19 krænker sagsøgers rettighe-
           der i medfør af varemærkeloven.”
           da vi har købt ketcherne af en zateq sælger i danmark, se bilag 10, anser vi der ik-
           ke for at være nogen krænkelse. ligeledes modbeviser det sagsøgers påstand om,
           at vi aldrig har haft ketcherne i hænde både ift. at kende produkterne og ift. at
           kunne sælge dem.
     3.   vedr. evt. erstatning til sagsøger mener vi ikke der har været noget reelt tab for sag-
          søger og ser os ikke som erstatningsansvarlige. markedet for squashketchere i
          danmark er forsvindende lille og ikke noget nogen kan leve af. af de ca. 6.000
          squashspillere der findes køber mange endda deres udstyr i udlandet eller i de sto-
          re sportskæder. iflg. google analytics, det mest anerkendte program til at tracke ak-
          tivitet på en hjemmeside er de zateq relaterede sider kun set af et forsvindende lille
          antal personer (unikke side henvisninger) brian hede selv er minimum to af dem,
          da han har opdaget at ketcheren var der. både fra lubeck i tyskland hvor brian
          hede arbejder og fra sin firmaadresse i horsens, hvor han kører firmaet
          squashgearpro i sin fritid. desuden er sagsøgers advokat også en af dem. ca. 3 per-
          soner fra københavn er medarbejdere fra squashlife der lagde dem på og under-
          tegnede. så der er højst et par enkelte udenforstående personer der har læst beskri-
          velserne. se bilag 7 og 8.
     4.   da sagsøger også har anklaget sagsøgte for at have ændret forklaringer på tekster
          fra mærket black knight er der er er der i bilag 11 vedhæftet en udtalelse fra black
          knight internationale chef. han udtaler ligesom vi selv har nævnt at der har været
          en fejl i de omtalte produktioner og at de strenge vi nævner holder dårligere end
          andre strenge fra samme mærke.
     5.   sagsøgtes medarbejder har handlet i god tro ved blot at skrive sin professionelle
          mening om produkter. vi er de eneste i landet med specialviden om spillernes be-
          hov, da alle i firmaet er enten tidligere topspillere, bestyrelsesmedlemmer i klubber
          og i forbund samt trænere.
                                                  - 15 -
      6.  sagsøger anfører vi er konkurrenter på et lille marked. sagsøgte ser ikke sagsøger
          som nogen væsentlig konkurrent og forstår slet ikke denne holdning. vi burde ar-
          bejde sammen. det vigtigste er at holde salget i danmark og ikke sende det til ud-
          landet som det sker for størstedelen af salget efterhånden.
      7.  sagsøgers argument om at vi ikke vil hellere vil sælge nogle mærker frem for andre
          for egen vindings skyld er ikke korrekt. som det ses i bilag 9 er der virkelig høj
          avance på zateq produkter, så ville være godt at fortsætte med at sælge for os, på
          de produkter hvor kvaliteten er i orden.
      8.  strenge og grip anbefaler vi at skifte hos rigtig mange mærker, hvilket er meget
          normalt i ketchersport. se fx. dem der nok er europas største webshop på dette link:
          https://www.pdhsports.com/i/q/rshe3733/head-graphene-xt-xenon-145-squash-
          racket. en af grundene til at mange tænker på det som en slags kopi er at det er så
          tydeligt at se at det er præcis de samme rammer som nogle af de store producenter
          bl.a. wilson tidligere har brugt. wilsonketcheren kan man så nu købe for omkring
          400 kr. mens zateq ketcheren i samme ramme koster ca. det dobbelte, lidt pudsigt.
      9.  uanset sagens udfald bør en stor del af sagsomkostningerne pålægges sagsøger, da
          de unødigt har kompliceret sagen. dette kan skyldes at de har retshjælpsdækning
          og dermed ikke skal bære omkostninger til en advokat i modsætning til sagsøgte.
          sagen er utrolig simpel. sagsøgte har købt 4 zateq ketchere for at teste dem af, da
          der tidligere har været dialog mellem sagsøger og sagsøgte om en samhandel på
          produkterne. sagsøgte fandt dem ikke til at passe ind i sortimentet, men satte dem
          til salg i webshoppen for at få dem afviklet.”
sø- og handelsrettens begrundelse og resultat
påstand 1
sportsagenturet har under hovedforhandlingen taget bekræftende til genmæle over
for denne påstand, som derfor tages til følge i det hele.
påstand 2 og 3
begge disse to anerkendelsespåstande udgør reelt anbringender til støtte for påstand 4, der
angår krav om betaling af vederlag og erstatning for de omhandlede påståede krænkelser.
herefter, og da squashgearpro ikke har godtgjort at have retlig interesse i selvstændig
pådømmelse af nogen af disse påstande, afvises begge påstande.
påstand 4
efter det foreliggende og bevisførelsen i retten er der ikke grundlag for at afvise morten trap
wiegandts forklaring om, at sportsagenturet var kommet i besiddelse af i alt 4 ketsjere
                                               - 16 -
af mærket zateq, heraf 2 stk. zateq conqueror 120 og 2 stk. zateq conqueror 130, efter over-
dragelse fra morten fisker. sportsagenturet har derfor haft ret til at markedsføre ket-
sjerne til salg på selskabets hjemmeside og anvende varemærket zateq i denne forbindelse.
sportsagenturet har således ikke krænket squashgearpros varemærkerettigheder
og frifindes som følge heraf for den del af betalingspåstanden, der angår krav om betaling af
vederlag efter varemærkeloven.
sportsagenturet har anerkendt, at alle udtalelserne om zateqs produkter som citeret i
påstand 1 var uberettigede, og retten finder tillige, at disse udtalelser udgør en overtrædelse
af god markedsføringsskik, jf. markedsføringslovens § 3 (tidligere § 1).
efter oplysningerne i sagen må det lægges til grund, at de pågældende udtalelser alene var
tilgængelige på sportsagenturet’s hjemmeside ganske kortvarigt og kun er blevet set
af få personer. henset hertil og til, at der ikke er fremlagt regnskabstal og oplysninger om
salgstal mv. for squashgearpro eller anden form for dokumentation for en eventuel
markedsforstyrrelse, findes kravet om erstatning efter markedsføringsloven skønsmæssigt at
kunne fastsætte til et minimumsbeløb på 5.000 kr.
det tilføjes, at den fremlagte e-mail korrespondance mellem nogle privatpersoner og morten
tarp wiegandt fra sportsagenturet ikke er tillagt betydning, da det efter begge parters
forklaringer i retten kan lægges til grund, at der kun var tale om i alt fire personer, der alle
var nære bekendte af brian peter hede og udelukkende forsøgte at foretage de pågældende
testkøb på foranledning af ham, samt at morten trap wiegandt hurtigt gennemskuede dette.
betalingskravet i påstand 4 tages således alene til følge med 5.000 kr.
påstand 5
efter omfanget af overtrædelsen af markedsføringsloven som beskrevet ovenfor er der ikke
grundlag for at pålægge sportsagenturet at offentliggøre denne doms konklusion.
sportsagenturet frifindes derfor for påstand 5.
                                                    - 17 -
sagsomkostninger
efter sagens udfald, omfang og forløb må hver part bære egne sagsomkostninger.
                                         thi kendes for ret:
sportsagenturet aps forbydes at fremsætte følgende udtalelser:
      •  ”zateqs fabriksstrenge på ingen måde tåler sammenligning med eksempelvis strenge fra
         ashaway, tecnifibre, black knight, harrow og eye. fabriksopstrengningen fra zateq giver
         dig således ikke den optimale kontakt med squashbolden, som de andre strengemærker gør.
         du bør således altid købe en ny opstrengning fra starten og ligeledes et nyt grip”
      •  ”sammenlignet med de etablerede og gennemprøvede squash brands benytter zateq sig ik-
         ke af den nyeste teknologi. zateq betragtes i nogle squash-kredse som et kopi-produkt, og
         deres materiale til fremstilling af ketcherens rammeholder formentlig ikke samme høje kvali-
         tet som hos de etablerede aktører på markedet. er du typen, der af og til rammer sidevæg-
         gen, når du spiller squash, findes der efter vores vurdering mere holdbare alternativer til
         zateqs squashketchere”
      •  ”zateq conqueror er kun til spilleren der aldrig rammer væggen og husk at strenge og grip
         skal skiftes fra starten af”
      •  ”vi har haft for mange problemer med dem, de er simpelthen for dårlig kvalitet til vi kan
         lægge navn til dem”
      •  ”dette lavpris brand udbyder squashketchere med fokus på prisen. efter squashlifes vurde-
         ring lever zateqs squashketchere ikke helt op til de etablerede squash brands kontinuerlige
         høje kvalitet i eksempelvis ketchernes rammer. læg også mærke til, at zateqs opstrengnin-
         ger fra start indeholder en streng af tvivlsom kvalitet. ønsker du en god kontakt med bolden
         for at få mere kraft i slaget, er det klart anbefalelsesværdigt med en streng fra ashaway,
         tecnifibre, black knight, harrow eller eye”
      •  ”vi havde dårlige erfaringer med de ketchere så vi har taget dem af siden”
      •  ”de modeller der er nu knækker for hurtigt og for øvrigt er zateq for dyrt ift. andre mærker.
         er jo blot en kopi af de større mærker men sælges dyrere.
      •  ”zateq er den dårligste kvalitet af dem alle og vi stopper nok med at sælge dem”
                                                - 18 -
      •  kun meget få bruger zateq. du kan få masser af billige ketchere, men bare vær opmærksom
         på at du får hvad du betaler for”
sportsagenturet aps skal inden 14 dage betale 5.000 kr. til squashgearpro
v/brian peter hede med tillæg af procesrente fra den 5. april 2017.
hver part skal bære egne sagsomkostninger.
     kai wöldike bested                     lotte wetterling                    tina bøggild
                                              (sign.)
                                           ___ ___ ___
                                  udskriftens rigtighed bekræftes
                                     sø- og handelsretten, den
